text: Qui de ceste estoire vorra 
   Avant savoir, il couvenra 
   Que il la matiere tant quiere 
   Que il la truist, se il l'a chiere ; 
   Car les dames qui m'en conterent 
   Ce qu'en ai dit, n'en deviserent 
   Fors tant que dit vous en ai ci. 
   Dieu de lor conmant moult merci. 
   Quant ains me firent entremetre 
   ceste estoire en rime metre, 
   À mon povoir me sui penez
   Que leur conmans fust achevez. 
   PageV02P289
   Les dames qui me commanderent 
   À faire ce livre, moustrerent 
   Roiaument leur humilité. 
   Or me doinst I)iex que leur gré 
   l'aie ma paine emploiie. 
   le li pri que il m'en aye. 
   Nonmer les vueil, k'en couvent l'ai, 
   En ce livre, et je le ferai. 
   Dont me couvient bien aviser 
   En ce que on ne puist trouver 
   Fourme me voie qui ensaigne 
   Riens nule qui leur nons apraigne 
   À ceaus qui querre les vorront. 
   N'en dout riens, jà ne trouveront 
   Chose escrite, n'en ai pas soingne, 
   En quoi on me truist en mençoingne, 
   Mais en verité la plaisans ; 
   À ce fait bon estre tendans. 
   Rien ne vaut chose mençongnable ; 
   le m'en tieng à la veritable. 
   E ! Diex ! donnés me sens par quoi 
   Nonmer les puisse, si com doi ! 
  